DA doen beroep op polisie ná seuns se dood | Maroela Media
Die DA in Noordwes sal Vrydag die gesinne besoek van die twee seuns wat Dinsdag uit 'n parkie in Mahikeng, Noordwes, verdwyn en later in 'n swembad dood aangetref is.
Carin Visser, DA-LP asook die party se leier in die provinsie, het gesê die party 'wil graag [hul] ​​meegevoel persoonlik oordra aan die families van Onalenna Molehabangwe en Gontse Cholo van die Ramosadi-nedersetting en hulle help om die antwoorde te vind wat hulle so dringend nodig het om enige vorm van berusting te vind".
Maroela Media het vroeër berig Onalenna en Gontse, albei tien jaar oud, se liggame is Donderdag in 'n swembad gevind nadat die twee seuns na bewering deur drie mans in 'n Volkswagen Polo-motor ontvoer is.
Volgens sers. Lesedi Dingoko, woordvoerder van die polisie, het die seuns in 'n parkie in Montshiwa, 'n uitbreiding van Mahikeng, saam met nog 'n maat gespeel, toe dié twee met 'n pak aartappelskyfies na 'n motor gelok is.
"Genoeg is genoeg, en ons kan nie toelaat dat hierdie twee seuns bloot deel van die misdaadstatistieke word nie," het Visser gesê.
Die DA het 'n beroep op die polisie gedoen om dié ondersoek te prioritiseer en die skuldiges vinnig vas te trek om te voorkom dat dit met ander jong kinders ook gebeur. "Die SAPD se vermoë om misdaad te ondersoek is 'n belangrike polisiëringsfunksie en speel 'n noodsaaklike rol in die strafregstelsel," het sy gesê.
Visser het verder gesê die polisie reageer glo lankal nie meer op die polisiëringsbehoeftes en -prioriteite van gemeenskappe soos Ramosadi nie aangesien hulle nie oor die nodige kapasiteit, hulpbronne of opleiding beskik nie.
"Landelike gemeenskappe is maklike prooi vir gewelddadige en brutale misdade as gevolg van die gebroke ANC-regering se versuim om 'n goedopgeleide en goedbestuurde polisiediens te verskaf," het Visser gesê.
Stem werfery raak nou rof!
Al hoekom da nou so aangaan is om stemme te koop.
Munisipale swembad? Swembad by iemand se huis? Hoe beland twee kinders se liggame in 'n swembad sonder om iemand te impliseer?
Ag liewe VADER help ons, ons land is nie meer ons land nie???
Visser sê te veel en doen te min. Veral waar plaasmense uitgemoor word. Jy het nou jou sê gesê. Wat gaan jy verder doen om die saps tot verantwoording te roep?
Waar val die DA nou uit? Doen die DA ook dieselfde met plaasmoorde? EN NEE ek praat nie net van die boer en sy vrou nie, ek praat van KLEIN KINDERTJIES wat deur die kop geskiet word en KLEIN DOGTERTJIES wat eers VERKRAG Is deur volwasse mans VOORDAT Hulle vermoor is op plase waar NIEMAND tot hulle hulp kon snel nie.. . JA JA dit is wat gebeur met WITMENSE op plase .. maar die DA is stil daaroor … Dit is VREESLIK wat met hierdie twee kinders gebeur het maar HOEKOM IS DIE DA SO STIL AS WIT KINDERS… Lees meer »